** SINDHI HIGH SCHOOL, HEBBAL**

**PERIODIC TEST - II (2023-24)**

**SUBJECT – L2 Kannada**

**Class: 8 Marks: 50**

**Date: 18/12/2023 Reading Time: 8:30 to 8:45 am Number of printed sides: 4 Writing Time: 8:45 to 10:45 am**

**ಸೂಚನೆಗಳು:**

* ಪ್ರಶ್ನೆಪತ್ರಿಕೆಯು ಒಟ್ಟು಼ **X** ಮುಖ್ಯ ಪ್ರಶ್ನೆಗಳನ್ನು ಒಳಗೊಂಡಿರುತ್ತದೆ.
* ಪ್ರತಿಯೊಂದು ಪ್ರಶ್ನೆಯ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.
* ಮುಖ್ಯ ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

**l.**  **ಈ ಕೆಳಗಿನ ಅಪಠಿತ ಗದ್ಯಾಂಶವನ್ನು ಓದಿಕೊಂಡು ಅದರ ಕೆಳಗೆ ಕೊಟ್ಟಿರುವ**

**ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 1x5=5**

“ಯುದ್ಧ ನಡೆಯುವುದು ಮೊದಲು ಅಂತರಂಗದಲ್ಲಿ,ನಂತರ ರಣರಂಗದಲ್ಲಿ” ಎಂಬಮಾತಿದೆ, ಹೌದು, ಯುದ್ಧಕ್ಕೆ ಕಾರಣ ದ್ವೇಷ, ಅಸೂಯೆ, ವೈರ ಮನೋಭಾವವೇ ಆಗಿದೆ. ಅರ್ಥಾತ್‌ ಪ್ರೀತಿಯ ಕೊರತೆಯೇ ,ಅದರಿಂದಾಗಿ ಮನದಲ್ಲೆದ್ದ ಕಿಡಿ ಹೃದಯವನ್ನು ಸುಡತೊಡಗುತ್ತದೆ. ಪರಸ್ಪರ ಅಸೂಯೆ ಅಶಾಂತಿ, ಅಸಮಾಧಾನಗಳು ಭುಗಿಲೇಳುತ್ತವೆ, ಕ್ರೋಧ ತಾಂಡವವಾಡುತ್ತದೆ. ಪೂರ್ವಾಪರ ವಿವೇಕ ಕಣ್ಮರೆಯಾಗುತ್ತದೆ: ಪ್ರೀತಿ ಕಣ್ಮರೆಯಾಯಿತು ಎಂದರೆ ನಮಗೆ ಆಗದವನ ರೀತಿ-ನೀತಿ, ಅಂದ ,ಆಚಾರ, ಅಲಂಕಾರ ವ್ಯವಹಾರಗಳೆಲ್ಲ ಅಸಹನೀಯವಾಗುತ್ತವೆ, ಆ ಬಗ್ಗೆ ಮನಸ್ಸು ರೋಸಿಹೋಗುತ್ತದೆ, ಅವನ ಅವನತಿಯ ಹಾರೈಕೆಯೇ ಹಿತವೆನಿಸುತ್ತದೆ, ಆತನ ನೋವು ನಮ್ಮ ನಲಿವಿಗೆ ಕಾರಣವಾಗುತ್ತದೆ: ಆತನ ಯಾತನೆ ನಮ್ಮ ನೆಮ್ಮದಿಗೆ ಮೂಲವಾಗುತ್ತದೆ ಎಂಥ ವಿಕಟ ವಿಪರ್ಯಾಸ!

ಪ್ರಕೃತಿಯನ್ನು ಕಣ್ತೆರೆದು ನೋಡಿ, ಅದು ನೀಡುತ್ತಿರುವ ಪ್ರೀತಿಯ ಸಂದೇಶ ಗ್ರಹಿಸಿದವನ ಮನವನೆಂದೂ ಅಂಥ ಕ್ರೂರತನಕ್ಕಿಳಿಸದು. ಅರಳಿದ ಕುಸುಮಗಳತ್ತ ಹಾತೊರೆದು ಬರುವ ದುಂಬಿಗಳನ್ನು ದ್ವೇಷಿಸಿ ಆ ಪುಷ್ಪಗಳೆಂದಾದರೂ ಮುದುಡಿಕೊಂಡದ್ದಿದೆಯೇ? ತುಂಬಿದ ಕೆಚ್ಚಲಿನಿಂದ ಹಾಲು ಹಿಂಡುವ ಗೊಲ್ಲನ ಕೈಗಳನ್ನು ಕಾಮಧೇನು ಸಿಟ್ಟಿನಿಂದ ತುಳಿದು ತುಂಡರಿಸಿದ್ದಿದೆಯೇ? ಜಲರಾಶಿಯಲ್ಲಿ ಒಂದಾಗಿ ವಾಸಿಸುವ ಮೀನುಗಳ ಸಂತತಿಯೊಡನೆ ವೈರ ಸಾಧಿಸಲು ಸಮುದ್ರ ಬತ್ತಿ ಬರಿದಾದದ್ದಿದೆಯೇ? ಬೀಸುವ ಗಾಳಿಯಲ್ಲಿ ಹಾರುವ ಪಕ್ಷಿಗಳನ್ನು ಮಾತ್ಸರ್ಯದ ಜಾಲದಲ್ಲಿ ಕೆಡಹಿ ಗಾಳಿ ಸ್ತಬ್ಧವಾದದ್ದಿದೆಯೇ? ಕೊಲೆಗೈಯುತ್ತಿರುವ ಕಟುಕನ ಕ್ರೌರ್ಯಕ್ಕೆ ಕೆರಳಿ ಬೆಳಕು ಮಾಯವಾದದ್ದಿದೆಯೇ? ಇಲ್ಲ, ಖಂಡಿತ ಇಲ್ಲ. ಪ್ರಕೃತಿಯಲ್ಲಿ ನಾವು ನೋಡುವುದು ಪರಿಶುದ್ಧ ಪ್ರೀತಿಯ ಪ್ರವಾಹವನ್ನೇ. ಅದೇ ಪ್ರಕೃತಿ ಹೇಳುವ ಪ್ರೀತಿಯ ಪಾಠ; ಮನುಕುಲದ ಶ್ರೇಯಸ್ಸಿಗೆ ನೀಡುವ ಆತ್ಮೀಯ ಬೋಧೆ.

**ಪ್ರಶ್ನೆಗಳು**

1.ಯಾವುದರ ಹಾರೈಕೆಯು ಹಿತವೆನಿಸುತ್ತದೆ?

ಅ) ಅವನತಿ ಆ) ಏಳಿಗೆ ಇ) ಉನ್ನತಿ ಈ) ಅನವರತ

2. ಯುದ್ಧಕ್ಕೆ ಮೂಲ ಕಾರಣ ­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_

ಅ) ಸಹನೆ ಆ) ಆಸೆ ಇ) ದ್ವೇಷ ಈ) ಅಸಹನೆ

3. ಯಾರ ಶ್ರೇಯಸ್ಸಿಗೆ ಪ್ರಕೃತಿಯು ಪ್ರೀತಿಯ ಪಾಠ ಹೇಳುತ್ತದೆ ?

ಅ) ಜೀವಕುಲದ ಆ) ಮನುಕುಲದ ಇ) ಪ್ರಾಣಿಗಳ ಈ) ಜೀವಸಂಕುಲದ

4. ಮನದಲ್ಲೆದ್ದ ಕಿಡಿ \_\_\_\_\_\_\_\_\_\_\_\_\_\_\_\_\_ಸುಡತೊಡಗುತ್ತದೆ.

ಅ) ಮನೆಯನ್ನು ಆ) ಕರ್ಮವನ್ನು ಇ) ಹೃದಯವನ್ನು ಈ) ಪ್ರೀತಿಯನ್ನು

5. ಅರಳಿದ ಕುಸುಮಗಳತ್ತ ಹಾತೊರೆದು ಬರುವುದು­­­­­­­­­­­­­­­\_\_\_\_\_\_\_\_\_\_\_\_\_\_

ಅ) ದುಂಬಿ ಆ) ನೊಣ ಇ) ಇರುವೆ ಈ) ಹಕ್ಕಿ

**Il.** **ಈ ಕೆಳಗಿನ ಪಠಿತ ಗದ್ಯಾಂಶವನ್ನು ಓದಿಕೊಂಡು ಅದರ ಕೆಳಗೆ ಕೊಟ್ಟಿರುವ**

**ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 1x5=5**

ಡಿವಿಜಿ ಅವರು ತಮ್ಮೊಡನೆ ಮಾತು ನಿಲ್ಲಿಸಿ ಬಿಟ್ಟರೆಂದು ದಿವಾನ್ ಮಿರ್ಜಾ ಸಾಹೇಬರಿಗೆ ಕಳವಳವಾಗಿ ಹೋಗಿತ್ತು. ಆಪ್ತರೆದುರು ಅದನ್ನು ತೋಡಿಕೊಂಡರು .ತಮ್ಮದು ಏನೂ ತಪ್ಪಿಲ್ಲ ಎಂದರು .ಅದಕ್ಕಾಗಿ ಅವರಿವರ ಮೂಲಕ ಪ್ರಯತ್ನ ಕೂಡ ಮಾಡಿದರು. ಆ ಕಾಲದ ದೊಡ್ಡ ದಿವಾನರನ್ನೂ ತಮ್ಮ ಸ್ನೇಹಕ್ಕಾಗಿ ಹೀಗೆ ಹಾತೊರೆಯುವಂತೆ ಮಾಡಿದ ವ್ಯಕ್ತಿಯೇನು ಸಾಮಾನ್ಯರೇ?

ಹಾಗೆಂದು ಅವರೇನು ದೊಡ್ಡ ದೊಡ್ಡ ಡಿಗ್ರಿ ಪಡೆದವರಲ್ಲ .,ಎಸ್. ಎಸ್ .ಎಲ್. ಸಿ ಕೂಡ ದಾಟದ ಓದು. ಭಾರಿ ಶ್ರೀಮಂತರೋ ಎಂದರೆ ದಿನದಿನದ ಅಗತ್ಯ ಪೂರೈಸಿದ್ದೇ ಹೆಚ್ಚು ಎನ್ನುವಂಥ ಕೆಲಸ .ಸರ್ಕಾರಿ ಉದ್ಯೋಗವಲ್ಲವಾಗಿ ದೊಡ್ಡ ಅಧಿಕಾರದ ಮಾತಂತೂ ಇಲ್ಲವೇ ಇಲ್ಲ .ಆದರೆ ಮೈಸೂರು ರಾಜ್ಯದ ಪರಮೋಚ್ಚ ಅಧಿಕಾರ ಹಿಡಿದಿದ್ದ ಮಿರ್ಜಾ ಸಾಹೇಬರೂ ಅವರ ಸ್ನೇಹ ತಪ್ಪಿತೆನ್ನಿಸಿ ಕಳವಳಗೊಂಡಿದ್ದರು.

ಇಂಥಾ ಸತ್ವಶಾಲಿ ವ್ಯಕ್ತಿತ್ವ ಡಿವಿಜಿಗೆ ಬಂದದ್ದು ಹೇಗೆ ? ಕೇವಲ ಶೀಲ, ವಿವೇಕ, ನಿಸ್ಫೃಹತೆ, ಸ್ವಯಂ ಅರ್ಜಿತ ಪಾಂಡಿತ್ಯ, ಸಾರ್ವಜನಿಕ ಹಿತಾಸಕ್ತಿಗಳ ಬಲದಿಂದ ಮಿರ್ಜರ ಕಾಲಕ್ಕೆ ಡಿವಿಜಿ ದೊಡ್ಡ ಮೇಧಾವಿ ಎಂದು ವಿದ್ಯಾವಂತರ ವಲಯದಲ್ಲಿ ಹೆಸರಾಗಿದ್ದರು.

ಡಿವಿಜಿ ಅವರ ಹುಟ್ಟೂರು ಕೋಲಾರ ಜಿಲ್ಲೆಗೆ ಸೇರಿದ ಮುಳಬಾಗಲು. ಅವರದು ವೇದಶಾಸ್ತ್ರ ಸಂಪನ್ನರಾದ ಹಿರಿಯರಿದ್ದ ಕುಟುಂಬ. ಅವರ ತಂದೆ ವೆಂಕಟರಮಣಯ್ಯ, ತಾಯಿ ಅಲಮೇಲಮ್ಮ .ಡಿವಿಜಿ ಅವರ ಮನಸ್ಸಿನ ಮೇಲೆ ಪ್ರಭಾವ ಬೀರಿದ ವ್ಯಕ್ತಿಗಳು ಇಬ್ಬರು. ಒಬ್ಬರು ಅವರ ಅಜ್ಜಿ, ಎಂದರೆ ತಾಯಿಯ ತಾಯಿ ಸಾಕಮ್ಮ. ಮಹರ್ಷಿ ಪ್ರಾಯರಾದ ಚೇತನ ಎಂದು ಡಿವಿಜಿ ಅವರನ್ನು ವರ್ಣಿಸಿದ್ದಾರೆ. ಇನ್ನೊಬ್ಬರು ಅವರ ಸೋದರಮಾವ ತಿಮ್ಮಪ್ಪ. ಪ್ರಸಿದ್ಧ ಕೃತಿಯಾದ ಮಂಕುತಿಮ್ಮನ ಕಗ್ಗದಲ್ಲಿ ತಿಮ್ಮ ಅವರ ಹೃದಯಸ್ಪರ್ಶಿಯಾದ ಚಿತ್ರಣವಿದೆ.ಆ ಚಿತ್ರಣಕ್ಕೆ ಆಧಾರವಾದ ವ್ಯಕ್ತಿತ್ವ ಈ ತಿಮ್ಮಪ್ಪನವರದೇ.

**ಪ್ರಶ್ನೆಗಳು:**

1. ಡಿವಿಜಿ ಅವರ ಹುಟ್ಟೂರು ಯಾವುದು?
2. ಸಾಕಮ್ಮ ಯಾರು?
3. ಡಿವಿಜಿಯವರ ಸ್ನೇಹ ತಪ್ಪಿತೆನ್ನಿಸಿ ಕಳವಳಗೊಂಡವರು ಯಾರು?
4. ಡಿವಿಜಿಯವರ ಪ್ರಸಿದ್ಧ ಕೃತಿ ಯಾವುದು?
5. ಡಿವಿಜಿಯವರ ಸೋದರ ಮಾವನ ಹೆಸರೇನು?

**Ill. ಕೆಳಗಿನ ಪ್ರತಿಯೊಂದು ಪ್ರಶ್ನೆಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ.**

**ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ: 1 x 6 = 6**

1ʼ**ಆಣ್ಮ** ʼ ಪದದ ಸಮಾನಾರ್ಥಕ ಪದ \_\_\_\_\_\_\_\_\_\_\_\_\_\_\_\_\_\_\_

ಅ) ಜಲ ಆ) ಸನ್ಯಾಸಿ ಇ) ಅರಣ್ಯ ಈ) ಒಡೆಯ

2. ʼ **ಬೀಳ್ಕೊಡು**ʼ ಪದದ ವಿರುದ್ಧ ಪದ­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_

ಅ) ಕಳುಹಿಸು ಆ) ಸ್ವಾಗತಿಸು ಇ) ನಿರ್ಗಮಿಸು ಈ) ಆಗಮಿಸು

3. **ʼಆನೆಯನ್ನುʼ** ಈ ಪದವು ಯಾವ ವಿಭಕ್ತಿಯಲ್ಲಿದೆ ?

ಅ) ಪ್ರಥಮಾ ಆ) ದ್ವಿತೀಯಾ ಇ) ಷಷ್ಠಿ ಈ) ಸಪ್ತಮಿ

4. ʼ **ಕುಮಾರ** ʼ ಈ ಪದದ ತದ್ಭವ ರೂಪ\_\_\_\_\_\_\_\_\_\_\_\_\_\_\_\_\_

ಅ) ಕುಮರ ಆ) ಕುಮಾರಿ ಇ)ಕುವರ ಈ) ಕುಮರಿ

5. ʼ**ಚಕ್ರಾಧಿಪತಿ ʼ** ಪದವು ಈ ಸಂಧಿಗೆ ಸೇರಿದೆ.

ಅ) ಲೋಪಸಂಧಿ ಆ) ಯಣ್ಸಂಧಿ

ಇ) ಸವರ್ಣದೀರ್ಘ ಸಂಧಿ ಈ) ಜಸ್ತ್ವ ಸಂಧಿ

6. **ನೀನು ಊರಿಗೆ ಹೋಗುವುದಿಲ್ಲವೇ** \_ಈ ವಾಕ್ಯಕ್ಕೆ ಹಾಕಬೇಕಾದ ಲೇಖನಚಿಹ್ನೆ\_\_\_

ಅ) ಪೂರ್ಣವಿರಾಮ ಆ) ಅರ್ಧವಿರಾಮ

ಇ) ಪ್ರ ಶ್ನಾರ್ಥಕ ಈ) ಭಾವಸೂಚಕ

**IV. ಸೂಚನೆಯಂತೆ ಬರೆಯಿರಿ:- 1x4=4**

**1. ಈ ಗಾದೆಮಾತಿನ ಅರ್ಥ ತಿಳಿಸಿ.**

ಕುಂಬಾರನ ವರುಷ ದೊಣ್ಣೆಗೆ ನಿಮಿಷ **.**

**2.** **ಈ ವಾಕ್ಯವನ್ನು ಭವಿಷ್ಯತ್ಕಾಲದಲ್ಲಿ ಬರೆಯಿರಿ**:-

ದೇವರಿಗೆ ಹಬ್ಬದ ದಿನದಂದು ವಿಶೇಷ ಅಲಂಕಾರ ಮಾಡುತ್ತಾರೆ.

**3. ಈ ವಾಕ್ಯದಲ್ಲಿರುವ ದ್ವಿರುಕ್ತಿ ಮತ್ತು ಜೋಡಿ ಪದಗಳನ್ನು ಹೆಸರಿಸಿ:-**

ಭಾರತೀಯರ ವೇಷ - ಭೂಷಣಗಳು ಬೇರೆ ಬೇರೆಯಾದರೂ ಎಲ್ಲರ ಭಾವ ಒಂದೇ

ಆಗಿದೆ.

**4. ಸ್ವಂತ ವಾಕ್ಯ ಮಾಡಿರಿ:-**  ಪಟ್ಟುಹಿಡಿ

**V. ನಿಮ್ಮ ಶಾಲೆಯಲ್ಲಿ ಆಚರಿಸಿದ ಕನ್ನಡ ರಾಜ್ಯೋತ್ಸವವನ್ನು ಕುರಿತು ನಿಮ್ಮ**

**ಗೆಳೆಯ / ಗೆಳತಿಗೊಂದು ಪತ್ರ ಬರೆಯಿರಿ. 4**

**VI. ಯಾವುದಾದರೊಂದು ವಿಷಯವನ್ನು ಕುರಿತು ೧೫೦ ಪದಗಳಿಗೂ ಮೀರದಂತೆ ಪ್ರಬಂಧ ಬರೆಯಿರಿ. 4**

1. ಇಂದಿನ ಶಿಕ್ಷಣದಲ್ಲಿ ಚಟುವಟಿಕೆಗಳ ಪಾತ್ರ 2. ವನಮಹೋತ್ಸವ

**VII .ಕೆಳಗಿನ ಪ್ರಶ್ನೆಗಳಿಗೆ ಒಂದು ವಾಕ್ಯದಲ್ಲಿ ಉತ್ತರಿಸಿ: 1x4=4**

**1.** ರಾಜನಿಗೆ ಕನಸಿನ ವಿಚಾರವನ್ನು ತಿಳಿಸಿದವರು ಯಾರು?

2. ಸಂಪ್ರದಾಯಕ್ಕೆ ವಿರುದ್ಧವಾದದ್ದು ಯಾವುದು?

3. ಯಾರ ಮುಖವನ್ನು ನೋಡಲಾಗದು?

4. ವಿಶ್ವೇಶ್ವರಯ್ಯ ಅವರು ಮೈಸೂರು ಸರ್ಕಾರದಲ್ಲಿ ಅಲಂಕರಿಸಿದ್ದ ಹುದ್ದೆ ಯಾವುದು?

**VIII** **.ಕೆಳಗಿನ ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿ ಉತ್ತರಿಸಿ: 2x4=8**

1. ರಸೂಲ್ ಖಾನ್ ಅವರು ಡಿವಿಜಿಯವರ ವಿದ್ಯಾಭ್ಯಾಸಕ್ಕಾಗಿ ಮಾಡಿದ ಸಹಾಯವೇನು?

2. ಶ್ರೀ ಗುರುವು ಶಿಷ್ಯನಿಗೆ ಬುದ್ಧಿ ಕಲಿಸುವುದು ಕಾಲ ಕಟ್ಟಳೆಗೆ ಹೇಗೆ ಒಳಪಟ್ಟಿದೆ ? ವಿವರಿಸಿ.

3. ರಾಜನನ್ನು ಪೀಠದಲ್ಲಿ ಕುಳ್ಳಿರಿಸಿ ಯಶೋಧರೆ ಏನೆಂದು ವಿನಂತಿಸುತ್ತಾಳೆ?

4. ಅರಿವು, ಆಚಾರ ,ಸಮ್ಯಜ್ಞಾನದ  ಬಗ್ಗೆ ಅಮುಗೆರಾಯಮ್ಮನ ಅನಿಸಿಕೆ ಏನು?

**IX.**. **ಕೆಳಗಿನ ಸಂದರ್ಭವನ್ನು ಸ್ವಾರಸ್ಯದೊಡನೆ ವಿವರಿಸಿ. : 3 x 2= 6**

1. “ನನ್ನ ಹತ್ತಿರ ಇರುವುದು ಇದೊಂದೇ ಸೀರೆ”
2. “ನಿಮ್ಮ ಕಾಲದ ಕಟ್ಟಳೆಯ ಕಲಿತನಕ್ಕೆ ನಾ ಬೆರಗಾದೆ”

**X. ಕೆಳಗಿನ ಪ್ರಶ್ನೆಗಳಿಗೆ ಎಂಟು ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ:(ಯಾವುದಾದರೂ**

**ಒಂದು). 4x1=4**

1.ವಚನಾಮೃತದಲ್ಲಿ ವ್ಯಕ್ತವಾಗಿರುವ ಕಾಯಕ ತತ್ವದ ಮಹತ್ವವನ್ನು ವಿವರಿಸಿ.

ಅಥವಾ

ಯಶೋಧರೆಯು ಮತ್ತೊಮ್ಮೆ ಯಾರನ್ನು ನೀಡಬೇಕೆಂದು ರಾಜನಲ್ಲಿ ಬೇಡುತ್ತಾಳೆ?

ಅವಳ ವಿಧಿಯ ಬಗ್ಗೆ ರಾಜನು ಏನೆಂದು ಹೇಳಿದನು?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***